**HÁZIREND**

* Kutyákat az uszodában csak előre egyeztetett időpontban fogadunk.
* A megbeszélt időpont lemondása 24 órával a tervezett érkezés előtt szükséges. Ellenkező esetben bérletes vendégeknél leúszott időpontnak számit, alkalmi vendégeknél a következő alkalommal szükséges rendezni.
* A gazdinak minden esetben biztosítania kell, hogy érkezés előtt a kutya elvégezze szükségleteit. Erre van lehetőség a kutyauszodával szembeni füves területen, de ez esetben a gazdi gondoskodjon az ürülék eltakarításáról.
* 10 órával az uszodába érkezés előtt a kutya ne egyen!
* Terápia esetén a gazdi nem mehet be a medencébe a kutyával! De kintről, megfigyelheti és biztathatja kedvencét (fotó és video is készíthető.)
* Csak megfelelően ápolt kutyákat van módunk a medencébe beengedni, ennek tényéről a hidroterapeuta dönt. Távozáskor a kutyákat megszárítva adjuk át a gazdinak.
* Első alkalommal a gazdi hozza magával a kutya oltási könyvét. Oltások hiányában nem áll módunkban a kutyát fogadni.
* Tüzelés időszakában a kutya nem hozható az uszodába.
* Az uszodában nem fogadunk bőrbetegséggel, bőrgyulladással és parazitákkal fertőzött kutyákat. Ha az állat megfertőződik, kérjük törölje a megbeszélt időpontot a gyógyulásig.
* Mozgásszervi rendellenesség esetén a gazdi hozza magával az állatorvosi papírokat. Az állatorvosi javaslat/beutaló hiányában a gazdi vállal teljes felelősséget a rehabilitációért. Beutaló letölthető a weboldalunkról.
* A Veresi Kutyauszi Kft. nem vállal felelősséget semmilyen sérülésért vagy kárért, ami az uszoda területén történik, akár az állattal, akár a gazdival. Az uszoda területére hozott vagyontárgyakért, értékekért a gazdi felelős.
* Fenntartjuk a jogot arra, hogy megtagadjuk a kutya úsztatását!
* Amennyiben a kutya esetlegesen a medencébe ürítene, ennek kártérítési díja (10.000Ft) a gazdit terheli.
* Bérlet vásárlása esetén: a bérlet nem átruházható. A 10 alkalmas bérlet 40 nap alatt használható fel. Ezt követően érvénytelenné válik. Ilyen esetben reklamációt nem fogadunk el. A bérletet vissza nem vásároljuk, ha a kutya valamiért nem tudja lejárni.

A házirendet elfogadom és a benne foglaltakat tudomásul veszem!

Aláírás: Dátum: